pythainlp/thai_wikipedia_clean_20230101 huggingface dataset:
แดนอรัญ แสงทอง นักเขียนและนักแปลชาวไทยที่มีชื่อเสียงในระดับโลก เจ้าของฉายา "ขบถวรรรณกรรม"
แดนอรัญมีชื่อจริงว่า เสน่ห์ สังข์สุข เกิดเมื่อปี พ.ศ. 2500 ที่อำเภอเมือง จังหวัดเพชรบุรี ในวัยเยาว์อยู่ในการอุปการะของพระอาจารย์อิน อินฺทโชโต ซึ่งเป็นพระภิกษุที่เป็นที่นับถือของชาวเพชรบุรี
แดนอรัญสำเร็จการศึกษาด้านวรรณคดีอังกฤษจากมหาวิทยาลัยศรีนครินทรวิโรฒ ประสานมิตร เคยทำงานเป็นล่ามให้กับองค์กรเพื่อการพัฒนาระหว่างประเทศแห่งสหรัฐอเมริกา หรือ USAID (United States Agency for International Development) ต่อมาได้ทำสำนักพิมพ์ มีผลงานแปลหนังสือของนักเขียนที่มีชื่อเสียงออกมาหลายเล่ม เช่น ออสการ์ ไวลด์, รพินทรนาถ ฐากูร
แดนอรัญ เริ่มมีชื่อเสียงขึ้นมาเมื่อปี พ.ศ. 2536 เมื่อนวนิยายเรื่อง "เงาสีขาว" ที่ออกเผยแพร่เมื่อปีเดียวกัน เสมือนเป็นปรากฏการณ์เล็ก ๆ ในแวดวงวรรณกรรมไทย แต่นวนิยายเรื่องนี้กลับถูกปฏิเสธจากคณะกรรมการพิจารณารางวัลซีไรต์ ไม่ได้มีแม้ชื่อติดอันดับผู้เข้าชิงรางวัลเลย โดยเป็นที่กล่าวกันว่าเพราะสิ่งที่อยู่ในเรื่องไปกระทบกับโครงสร้างของสังคม แต่กระนั้นเงาสีขาวก็ได้ถูกแปลเป็นภาษาต่างประเทศมากมาย เช่น ฝรั่งเศส, โปรตุเกส, อังกฤษ, สเปน และทำยอดขายได้มากกว่า 100,000 เล่ม ซึ่งหนึ่งในผู้มีชื่อเสียงระดับโลกที่ชื่นชอบหนังสือของแดนอรัญ คือ โชเซ มูรีนโย ผู้จัดการทีมและหัวหน้าผู้ฝึกสอนทีมเชลซี ทีมฟุตบอลที่มีชื่อเสียงของอังกฤษ และทำให้แดนอรัญได้รับเหรียญอิสริยาภรณ์ศิลปศาสตร์และอักษรศาสตร์ชั้นอัศวิน  จากกระทรวงวัฒนธรรม ประเทศฝรั่งเศส ซึ่งได้รับรางวัลนี้พร้อมกับ บ็อบ ดีแลน นักร้อง นักดนตรีที่มีชื่อเสียงชาวอเมริกัน
แดนอรัญ แสงทอง เป็นนักเขียนที่มีชื่อเสียงในระดับนานาชาติ โดยเฉพาะทวีปยุโรป แต่ทว่าในประเทศไทยกลับมีผู้รู้จักน้อยมาก เนื่องจากผลงานมีเอกลักษณ์ที่โดดเด่นทั้งวรรณศิลป์ การใช้ภาษาที่มีพลัง และมุมมองที่ลุ่มลึก ล้ำสมัย จึงยากแก่การเข้าใจของผู้อ่าน และก่อนออกพิมพ์ต้องผ่านการตรวจสอบแก้ไขไม่น้อยกว่า 8 เที่ยว
ในปี พ.ศ. 2557 จากผลงานรวมเรื่องสั้นชุด "อสรพิษและเรื่องอื่นๆ" ทำให้แดนอรัญได้รับรางวัลซีไรต์ ผู้คนจึงหันมาสนใจในผลงานของแดนอรัญมากยิ่งขึ้น
Saneh Sangsuk
เสน่ห์ สังข์สุข
อาหารหลัก 5 หมู่
เรดเวลเวต (วงดนตรี)
เรดเวลเวต  เป็นเกิร์ลกรุปหญิงเกาหลีใต้ สังกัดค่ายเอสเอ็มเอนเตอร์เทนเมนต์ เปิดตัวอย่างเป็นทางการเมื่อวันที่ 1 สิงหาคม ค.ศ. 2014 ด้วยซิงเกิล "แฮปปีเนส" ประกอบด้วยสมาชิกจำนวนสี่คนคือ ไอรีน, ซึลกี, เวนดี และจอย ต่อมาในเดือนมีนาคม ค.ศ. 2015 เยรี เป็นสมาชิกคนที่ห้าที่ถูกเพิ่มเข้ามาในกลุ่ม
เรดเวลเวตประสบความสำเร็จกับอีพีแรกของกลุ่ม "ไอศกรีมเค้ก" ด้วยการติดอันดับหนึ่งบนแกออนอัลบั้มชาร์ตในปี ค.ศ. 2015 และออกอัลบั้มแรก "เดอะเรด" ในเดือนกันยายน ค.ศ. 2015 ซิงเกิลนำคือ "ดัมบ์ดัมบ์" ถูกเปิดบ่อยครั้ง ทำให้อัลบั้มได้เปิดตัวในอันดับหนึ่งบนแกออนอัลบั้มชาร์ตและ "บิลบอร์ด" เวิลด์อัลบั้ม ในปี ค.ศ. 2017 กลุ่มออกอีพีชุดที่ห้า "เดอะเรดซัมเมอร์" อัลบั้มนี้ได้อันดับหนึ่งในชาร์ตแกออน ซึ่งนับว่าเป็นครั้งที่ห้าของกลุ่มและมากที่สุดในเกิร์ลกรุปเคป็อป เรดเวลเวตได้รับรางวัลมากมายทั้งในด้านดนตรี การเต้น หรือความนิยม รวมไปถึงรางวัลโกลเดนดิสก์อะวอดส์สาขาศิลปินหน้าใหม่แห่งปี และเมลอนมิวสิกอะวอดส์สาขาการแสดงประเภทเต้นกลุ่มหญิงยอดเยี่ยมปี 2015
ซึลกี เป็นสมาชิกคนแรกของกลุ่มที่ได้เข้าสู่ค่าย เอสเอ็มเอนเตอร์เทนเมนต์ จากการออดิชันในปี ค.ศ. 2007 ในขณะที่ไอรีนเข้ามาในปี ค.ศ. 2009 และเยรี ในปี ค.ศ. 2011 ตามมาด้วยเวนดี และจอย ที่ได้เข้าสู่ค่ายเอสเอ็มจากการออดิชัน เอสเอ็มโกลบอลออดิชัน ในประเทศแคนาดาและกรุงโซลตามลำดับ ในเดือนกรกฎาคม ค.ศ. 2014 มีข่าวลือว่าไอรีน, ซึลกี และเวนดี จะเปิดตัวเป็นสมาชิกของกลุ่ม ภายหลังเอสเอ็มเอนเตอร์เทนเมนต์ได้ออกมายืนยันเรื่องดังกล่าว และได้เพิ่มสมาชิกอีกหนึ่งคนคือ จอย โดยทั้งสี่คนได้เปิดตัวเป็นสมาชิกของเรดเวลเวตเมื่อวันที่ 1 สิงหาคม ค.ศ. 2014 นับเป็นเกิร์ลกรุปหญิงกลุ่มใหม่ของเอสเอ็มเอนเตอร์เทนเมนต์ในรอบ 5 ปี ต่อจากวงเอฟ (เอกซ์)
2014–2015: การเปิดตัว, สมาชิกใหม่ เยรี, "ไอศกรีมเค้ก" และ "เดอะเรด".
เรดเวลเวตเปิดตัวอย่างเป็นทางการครั้งแรกในวันที่ 1 สิงหาคม ค.ศ. 2014 ในรายการ "มิวสิกแบงก์" ทางช่องเคบีเอส2 ซิงเกิลเปิดตัวของกลุ่ม "แฮปปีเนส" ถูกเผยแพร่บนเว็บไซต์เพลงดิจิทัล ในวันที่ 4 สิงหาคม เพลงเขียนโดยยู ย็อง-จิน และทำนองโดยวิล ซิมม์ส, แชด ฮิวโก (เดอะเนปจูนส์), คริส ฮ็อลชไตน์ และแอนน์ จูดิธ วิค (ดีไซน์มิวสิก) เพลงเป็นแนวอีดีเอ็มผสมยูโรป็อป ตามด้วยเครื่องตีสังเคราะห์และจังหวะกลองแบบชนเผ่าแอฟริกัน วิดีโอต้นฉบับของเพลง "แฮปปีเนส" มียอดผู้ชมในยูทูบมากกว่า 2 ล้านครั้งใน 24 ชั่วโมงแรก ก่อนจะถูกลบออก เนื่องจากถูกวิพากษ์วิจารณ์อย่างหนักเกี่ยวกับภาพพื้นหลังในคลิป และได้อัปโหลดเวอร์ชันแก้ไขใหม่ในวันที่ 3 สิงหาคม "แฮปปีเนส" กลายเป็นมิวสิกวิดีโอเพลงเคป็อปที่มีผู้ชมมากที่สุดในโลกเป็นอันดับสองในเดือนสิงหาคม รองจากเพลง "มามาซิตา" ของซูเปอร์จูเนียร์
เรดเวลเวดได้เปิดตัวซิงเกิลดิจิทัลเป็นครั้งที่สองด้วยเพลง "บีแนเชอรัล" และมิวสิกวิดีโอในวันที่ 13 ตุลาคม ค.ศ. 2014 ซึ่งรวมถึงท่อนแร็ปภายในเพลง โดยสมาชิกเอ็นซีที แทยง โดยเป็นการรีเมคเพลงอีกครั้งของวง SES ที่แต่งขึ้นปี 2000 ซึ่งเป็นวงเกิร์ลกรุ๊ปวงแรกของเอสเอ็มเอนเตอร์เทนเมนต์ มิวสิกวิดีโอสำหรับเพลงกำกับโดย Kwon Soon-wook และ Shim Jae-won ออกแบบท่าเต้นโดย ไคล์ ฮานางามิ ซึ่งรูปแบบแบบท่าเต้นได้มีการเปิดเผยให้เห็นก่อนหน้านี้ในทีเซอร์ของ ไอรีน และ ซึลกี ระหว่างที่ยังเป็นส่วนหนึ่งของเอสเอ็มรุกกีส์ โดยวงเริ่มโปรโมตในวันที่ 9 ตุลาคม ด้วยการปรากฏตัวครั้งแรกในรายการเพลงเอ็มเคาต์ดาวน์ เพลงขึ้นยอดสูงสุดในอันดับที่ 33 บนแกออนดิจิทัลชาร์ต และอันดับ 6 ของบิลบอร์ดเวิร์ลดิจิทัลซ็องส์ชาร์ต
เมื่อวันที่ 11 มีนาคม ค.ศ. 2015 สมาชิกของเอสเอ็มรุกกีส์ เยรี ได้รับการประกาศอย่างเป็นทางการว่าจะเข้าร่วมเป็นส่วนหนึ่งของกลุ่ม ในวันที่ 15 มีนาคม ด้วยเพลง ไอศครีมเค้ก มินิอัลบั้มแรกของกลุ่ม ซึ่งประกอบด้วยสองเพลงโปรโมต คือ "ออโตแมติก" และ "ไอศครีมเค้ก" มิวสิกวิดีโอได้ปล่อยในวันที่ 14 และ 15 มีนาคม และในวันที่ 19 มีนาคม มีการจัดงานนำเสนออัลบั้มของวงด้วย Ice Cream TV ซึ่งเป็นรายการที่ถ่ายทอดผ่าน เนเวอร์มิวสิก และมีมินโฮจากวงชายนี เป็นพิธีกร เมื่อวันที่ 27 มีนาคมพวกเขาได้รับรางวัลเพลงแรกใน Music Bank ของ KBS ซึ่งอัลบั้มนี้ได้กลายเป็นอัลบั้มที่ขายดีที่สุดโดยวงผู้หญิงในเกาหลีใต้ในช่วงครึ่งปีแรกของปี 2015 ในชาร์ต Hanteo Chart และเมื่อเดือนสิงหาคมปี 2015 เรดเวลเวทได้ทำการแสดงเป็นครั้งแรกในสหรัฐอเมริกา ภายในงานเทศกาลดนตรีและคอนเสิร์ตประจำปีของเคคอน ในเมืองลอสแอนเจอลิส , รัฐแคลิฟอร์เนีย
อัลบั้มแรกของเรดเวลเวต เดอะเรด ได้รับการปล่อยออกมาเมื่อวันที่ 9 กันยายน ค.ศ. 2015 รวมทั้งสิ้น 10 แทร็กรวมถึงเพลงโปรโมต "ดัมบ์ ดัมบ์" อัลบั้มนี้เป็นผลสำเร็จทันทีที่ได้รับการตอบรับอย่างดีจากนักวิจารณ์บิลบอร์ดอย่าง เจฟฟ์ เบรนนัน กล่าวว่า "เดอะเรด" เป็นอัลบั้มที่เปิดตัวที่น่าประทับใจและยอดเยี่ยม และยังกล่าวถึงการประสบความสำเร็จในการเดินตามรอยเท้าของวงเกิร์ลกรุ๊ปรุ่นพี่ที่ประสบความสำเร็จอย่าง Girls 'Generation และ f (x) " โดย อัลบั้มเดอะเรด ได้ขึ้นเป็นอันดับที่ 1 บนบิลบอร์ดเวิร์ลอัลบั้มชาร์ต และ แกออรนของประเทศเกาหลีใต้ นอกจากยังปรากฏในลิสต์ 10 อัลบั้มวงเกาหลีที่ดีที่สุดจัดซึ่งอันดับโดยบิลบอร์ดในปี 2015 โดยได้กล่าวถึงอัลบั้มว่า เป็นหนึ่งในปีที่สนุกที่สุดและการทดลองใหม่ ๆ ของเพลงป๊อป บอกจากนี้เพลงโปรโมต ดัมดัม ขึ้นอันดับสูงสุดด้วยที่สามบนบิลบิร์ดชาร์ตดิจิตอล เป็นเพลงเกาหลีที่ขายที่ดีที่สุดในอเมริกาประจำสัปดาห์ "เป็นอันดับแรกๆของ 20 เพลงเกาหลีในปี 2015" โดย Dazed ซึ่งระบุว่าวงนั้น "เหนือกว่าคู่แข่งไอดอลอื่น ๆ " มิวสิกวิดีโอของ "ดัมบ์ ดัมบ์" เป็นเพียงเดียวที่ไม่ใช่ภาษาอังกฤษที่ติดอันดับใน โรลลิงสโตน 10 เพลงที่ดีที่สุดของปี 2015" เมื่อวันที่ 18 ธันวาคม เรดเวลเวทได้เป็นส่วนหนึ่งใน เอ็สเอมวินเทอร์การ์เดน ในโปรเจกต์พิเศษช่วงฤดูหนาว พร้อมกับไปกับเพื่อนร่วมค่ายอย่าง เอฟ (เอกซ์) และโบอา โดยปล่อยได้ปล่อยซิงเกิ้ลซิงเกิ้ลชื่อว่า วิชทรี
2016–2017: "เดอะเวลเวต", "รัสเซียนรูเล็ตต์", "รุกกี", "เดอะเรดซัมเมอร์" และ "เพอร์เฟ็กต์เวลเวต".
มินิอัลบั้มที่สองของเรดเวลเวต ได้รับการปล่อยตัวออกมาในวันที่ 16 มีนาคม ค.ศ. 2016 แต่ก่อนที่จะมีกำหนดวางจำหน่าย 10 นาที เอสเอ็มเอนเตอร์เทนเมนต์ได้ประกาศว่ามิวสิกวิดีโอและอัลบั้มจะปล่อยให้ล่าช้า "เพื่อรับประกันคุณภาพงาน" "วันออฟดีสไนตส์" ได้รับการเผยแพร่ในวันที่ 17 มีนาคม อัลบั้มนี้ได้นำเสนอแนวเพลงอาร์แอนด์บี ที่นุ่มนวลและเป็นด้านเวลเวต ตรงข้ามกับเรด ซึ่งเน้นความเป็นตัวของตัวเองที่สดใสและกล้าหาญ
เรดเวลเวตได้เผยแพร่เพลง รัสเซียนรูเล็ตต์ เมื่อวันที่ 7 กันยายน โดยภายในอัลบั้มประกอบด้วยเพลงเจ็ดเพลงกับเพลงหลัก "รัสเซียนรูเล็ตต์" เมื่อวันที่ 13 กันยายน ค.ศ. 2016 โดยมิวสิกวิดีโอได้รับความสนใจจากเอกลักษณ์ซึ่งได้รับแรงบันดาลใจมาจากภาพยนตร์แอนิเมชั่นดิสเพลย์ของ The Simpsons เรื่อง "Itchy &amp; Scratchy" เช่น การแกล้งที่น่ากลัวระหว่างสมาชิกในวงภายใต้วิดีโอที่เต็มไปด้วยความสดใส ร่าเริงและดูสนุกสนาน เพลงรัชเชี่ยนรูเล็ตชนะครั้งแรกในรายการ เดอะโชว์ โดยเพลงไตเติ้ลครองอันดับที่สองของ Gaon Digital Chart และ Billboard's World Digital Songs chart ทำให้เป็นอันดับสูงสุดของทั้งสองชาร์ตในเวลานั้น
เมื่อวันที่ 1 กุมภาพันธ์ ค.ศ. 2017 เรดเวลเวตปล่อยมินิอัลบั้มที่สี่ โดยในอีพีนี้ประกอบด้วยเพลงหกเพลงรวมถึงเพลงหลัก "รุกกี" และเพลงเดี่ยวของเวนดี "ลาสต์เลิฟ" โดยอัลบั้มขึ้นอันดับสูงสุดใน Weekly Gaon Album และ Billboard World Albums Chart
เมื่อวันที่ 31 มีนาคม วงได้ปล่อยซิงเกิ้ลแรกของโปรเจกต์ เอสเอ็มสเตชัน 2 ด้วยเพลง "วูดยู" ด้วยการโปรโมตพิเศษ เมื่อวันที่ 27 กรกฎาคม ถึง 10 กันยายน เรดเวลเวตได้เปิดตัวในรายการเรียลลิตี้โชว์ครั้งแรกของพวกเขา เลเวลอัปโปรเจกต์ โดยภายในรายการเกี่ยวกับการท่องเที่ยว ณ ประเทศไทย ซึ่งมีการถ่ายทำในหลากหลายสถานที่ เช่น เมืองพัทยา กรุงเทพมหานครและสถานที่ท่องเที่ยวโด่ดังอื่น ๆ ประกอบด้วยทั้งหมด 23 ตอนและเป็นการถ่ายทำโดยไม่มีสมาชิก จอย ที่ติดงานกับการถ่ายทำละครเรื่อง Liar and Lover โดยที่เธอเป็นนักแสดงนำหญิง
ในวันที่ 9 กรกฎาคม เรดเวลเวตได้ปล่อยมินิอัลบั้มใหม่ โดยเป็นมินิอัลบั้มฤดูร้อนครั้งแรกของพวกเธอ "เดอะเรดซัมเมอร์" ด้วยเพลงหลัก เรดเฟลเวอร์ ซึ่งเป็นเพลงเต้นป๊อปที่มีกลิ่นอายฤดูร้อน โดยเนื้อหาของเพลงเกี่ยวกับความงดงามของช่วงชีวิตวัยรุ่น การเติบโตผ่านช่วงเวลา และความรักครั้งแรกในช่วงฤดูร้อน
โดยเป็นอีกครั้งที่ประสบความสำเร็จในเชิงพาณิชย์เป็นอย่างมาก ทันทีที่ปล่อยเพลงออกมา "Red Flavour" ได้รับการชื่นชมจากบรรดานักวิจารณ์เพลงที่ชื่นชมกับท่อนฮุคที่ติดหูของเพลงและง่ายต่อการร้องตาม ซึ่งเพลง "เรดเฟลเวอร์" ได้ถูกอธิบายว่าเป็น "บทเพลงประจำฤดูร้อน" นับตั้งแต่ปรากฏตัวในรายการสิ้นปีหลายรายการจากนักวิจารณ์ เพลงขึ้นเป็นอันดับสูงสุดใน Gaon Album Chart และ Billboard World Albums Chart เป็นครั้งที่สามและได้ครองอันดับที่ 1 ในชาร์ตต่าง ๆ มากที่สุดของอัลบั้มของวงนักร้องหญิง นอกจากนี้ "เรดเฟลเวอร์" ยังได้รับการจัดอันดับสูงสุงใน แกออนดิจิทัลชาร์ต พร้อมกับอีก 4 เพลงที่เหลือในอัลบั้มที่ครองชาร์ต 50 อันดับแรกอีกด้วย
2018: "เดอะเพอร์เฟ็กต์เวลเวต", "#คุกกี้จาร์", "ซัมเมอร์แมจิก" และ "อาร์บีบี".
ทางวงได้เปิดตัว "เพอร์เฟค เวลเวต" "The Perfect Red Velvet"ฉบับใหม่ เมื่อวันที่ 29 มกราคม ค.ศ. 2018 รวมเพลงใหม่สามเพลง นอกเหนือเพลงทั้งหมดจาก"เพอร์เฟค เวลเวต"โดยซิงเกิล "แบดบอย" เป็นซิงเกิลนำในการโปรโมต
อัลบั้มนี้ติดอันดับชาร์ตอัลบั้มของ แกออนอัลบั้มชาร์ต เมื่อปล่อยออกมา ขณะที่เพลง "แบดบอย" เปิดตัวที่อันดับสองใน แกออนดิจิทัลชาร์ต "The Perfect Red Velvet" ยังติดอันดับสามในชาร์ต "บิลบอร์ด" เวิลด์อัลบั้ม ส่วนเพลง"แบดบอย" เปิดตัวอันดับสองของชาร์ต ดิจิทัลซองเซลส์ และเรดเวลเวตยังติด 10 อันดับแรกของชาร์ต"บิลบอร์ด"s Social 50 เป็นครั้งแรกในอันดับเก้า และอัลบั้มนี้ยังเป็นครั้งแรกของวงที่ได้ปรากฏตัวบนชาร์ต แคนนาดา ฮอต 100 ติดอันดับที่ 87 กลายเป็นศิลปินเคป็อปวงที่เจ็ดและยังเป็นศิลปินหญิงเคป็อปวงที่สามที่ปรากฏตัวในชาร์ต เรดเวลเวต ได้โปรโมตเพลงผ่านรายการเพลงของเกาหลีใต้หลายรายการ โดยได้รับรางรัลสำหรับเพลง"แบดบอย"เป็นครั้งแรกเมื่อวันที่ 8 กุมภาพันธ์ ในรายการ"โชว์แชมเปียน" ในเดือนธันวาคม ทาง"บิลบอร์ด" ได้เลือกให้เพลง"แบดบอย" เป็นเพลงเคป็อปที่ดีที่สุดของปี
คอนเสิร์ตเดี่ยวของ เรดเวลเวต "เรดรูม" จัดขึ้นที่กรุงโตเกียว ประเทศญี่ปุ่น เมื่อวันที่ 28 และ 29 มีนาคม ที่ Musashino Forest Sports Plaza ซึ่งเป็นสถานที่จัดงานที่มีความจุ10,000ที่นั่ง สร้างขึ้นสำหรับการแข่งขันกีฬาโอลิมปิกฤดูร้อน 2020 ที่กรุงโตเกียวเมื่อปี ค.ศ. 2020 ต่อมาทางวงได้ประกาศว่าพวกเขาจะเดบิวต์อย่างเป็นทางการในญี่ปุ่นในเดือนกรกฎาคม เมื่อวันที่ 29 พฤษภาคม ค.ศ. 2018 เรดเวลเวต ได้แสดงร่วมกับศิลปินชาวเกาหลีใต้คนอื่นๆ ในคอนเสิร์ต an inter-Korean concert ที่เปียงยางเกาหลีเหนือ ทำให้พวกเธอเป็นศิลปินกลุ่มแรกจาก เอสเอ็มเอนเตอร์เทนเมนต์ ในรอบ 15 ปีนับตั้งแต่ วงชินฮวา ที่ไปแสดงในเกาหลีเหนือ จอย ไม่สามารถร่วมแสดงกับวงได้เนื่องจากตารางงานที่ขัดแย้งกับการถ่ายทำละครเรื่อง"Tempted"
เมื่อวันที่ 29 เมษายน ค.ศ. 2018 เรดเวลเวต ได้จัดงานแฟนมีตครั้งแรกที่ Rosemont Theater ในชิคาโก โดยมีผู้ชมถึง 4,000คน งานนี้เป็นการแสดงเดี่ยวครั้งแรกโดยวงเคป็อปหญิงในสหรัฐอเมริกาตั้งแต่ปี ค.ศ. 2016 หลังจากนั้นทางวงได้ออกทัวร์หกเมืองในญี่ปุ่นในเดือนพฤษภาคมและมิถุนายน รวมเป็น 20,000คน อีพีภาษาญี่ปุ่นเปิดตัวของพวกเธอ, "#Cookie Jar" วางจำหน่ายเมื่อวันที่ 4 กรกฎาคม ค.ศ.2018 โดยค่ายเพลง เอเว็กซ์แทร็กซ์ และรวมเพลงใหม่หกเพลง รวมถึงเวอร์ชันภาษาญี่ปุ่นของเพลง "ดัมป์-ดัมป์" "รัสเซียนรูเล็ตต์" และ "เรดเฟลเวอร์". เพลงอื่นๆในอัลบั้มได้แก่ "#คุกกี้จาร์" "Aitai-tai" และ "Cause It's You" เปิดตัวเดบิวต์ในอันดับที่สามของชาร์ต ออริคอน และขายได้ 26,124 ชุดในสัปดาห์แรกที่วางจำหน่ายในญี่ปุ่น
เมื่อวันที่ 19 กรกฎาคม ค.ศ. 2018 เรดเวลเวต ได้ประกาศว่าพวกเธอจะทำการคัมแบ็คและได้ถ่ายทำมิวสิกวิดีโอนอกสถานที่ในจังหวัดคย็องกี เพลงจากอัลบั้มใหม่ได้แสดงที่คอนเสิร์ตครั้งที่สองของ เรดเวลเวต "เรดแมร์" ซึ่งจัดขึ้นที่กรุงโซลในวันที่ 4-5 สิงหาคม และเมื่อวันที่ 6 สิงหาคม เรดเวลเวต ได้เปิดตัว อีพี ฤดูร้อนที่สองของพวกเธอ "ซัมเมอร์เมจิก" ซึ่งมีแปดแทร็ก รวมถึงหนึ่งเพลงโบนัสและหนึ่งเพลงพิเศษของ ไอทูนส์ ซิงเกิลนำ "พาวเวอร์อัพ" ทำให้วงได้"perfect all-kill" เป็นครั้งแรกของพวกเธอเมื่อขึ้นอันดับหนึ่งในชาร์ตเพลงแบบเรียลไทม์ รายวันและรายสัปดาห์ของเกาหลีใต้ทั้งหมดเมื่อปล่อยออกมา มิวสิกวิดีโอเพลง "พาวเวอร์อัพ" เป็นมิวสิกวิดีโอเคป็อปเพียงเพลงเดียวในรายชื่อ 50 มิวสิกวิดีโอที่ดีที่สุดของปี ค.ศ. 2018 ของ"บิลบอร์ด" ในเดือนกันยายนและตุลาคม วงได้จัดคอนเสิร์ต "เรดแมร์" ที่กรุงเทพฯ ไทเป และสิงคโปร์
เรดเวลเวต ได้ออกอัลบั้มที่ 3 ของปีและ อีพี ที่ 5 ของพวกเธอทั้งหมดในวันที่ 30 พฤศจิกายน อีพี, "RBB" มีทั้งหมด 6 แทร็ก โดยเพลง "อาร์บีบี (แรลลี่ แบด บอย)" ได้รับโปรโมตเป็นซิงเกิลนำ และเวอร์ชันภาษาอังกฤษ
2019-2020: "แซปปี้ ,ซิมซาลาบิม, อึมพาอึมพา" และ "ไซโค".
เมื่อวันที่ 6 มกราคม ค.ศ. 2019 เรดเวลเวต ได้เปิดตัวดิจิทัลซิงเกิลภาษาญี่ปุ่นเพลงแรกของพวกเธอในชื่อ "Sappy" ต่อมาได้ออกซิงเกิลภาษาญี่ปุ่นอีกเพลง "Sayonara" ในวันที่ 20 กุมภาพันธ์ ทั้งสองเพลงถูกรวมอยู่ในอีพีที่สองของญี่ปุ่น "Sappy" ซึ่งออกจำหน่ายในวันที่ 29 พฤษภาคม นอกจากนี้ อีพี ยังรวมเพลง "พีก-อะ-บู" "รุกกี" และ "พาวเวอร์อัพ" เวอร์ชันภาษาญี่ปุ่น ตลอดจนเพลงใหม่อย่าง "Swimming Pool" ในเดือนกุมภาพันธ์ เรดเวลเวต ได้เข้าร่วมทัวร์ Redmare Tour ในอเมริกาเหนือพวกเขาจัดแสดงใน ลอสแอนเจลิส แดลลัส ไมแอมี ชิคาโก และ นวร์ก ในสหรัฐอเมริกา รวมถึง โทรอนโต แวนคูเวอร์ ในแคนนาดา กลายเป็นเกิร์สกรุ๊ปเคป็อบกลุ่มแรกที่จัดทัวร์ในอเมริกาเหนือในรอบสามปี เมื่อวันที่ 5 เมษายน เรดเวลเวต ได้แสดงเพลง "Close to Me" เวอร์ชันรีมิกซ์โดย เอลลี โกลดิง ร่วมด้วย ดิปโล โดยมีสมาชิก เยรี และ เวนดี เป็นผู้แต่งเนื้อร้องภาษาเกาหลีให้กับเพลงนี้ เพลงดังกล่าวได้รับรางวัล Choice Electronic/Dance Song ที่งาน 2019 Teen Choice Awards
เมื่อวันที่ 19 มิถุนายน เรดเวลเวต ได้ปล่อยอีพี ' ซึ่งมีซิงเกิลนำอย่าง "Zimzalabim" และยังเป็นเพลงแรกในไตรภาค "The ReVe Festival" ตามมาด้วย อีพี ที่สองของซีรีส์ ' และซิงเกิลนำ "Umpah Umpah" ในวันที่ 20 สิงหาคม ในเดือนเดียวกัน เรดเวลเวต ได้ปล่อยเพลง "See the Stars"สำหรับละครเรื่อง "Hotel Del Luna" ทางช่อง tvN เมื่อวันที่ 26 พฤศจิกายน เพลง"Umpah Umpah" ได้รับรางวัลเพลงแห่งปีจากงาน เอเชียอาร์ติสต์อะวอดส์ ตอนจบของไตรภาค "" ได้รับการปล่อยตัวเมื่อวันที่ 23 ธันวาคม โดยเป็นการนำเอาอีพีสองชุดใหม่มารีแพ็คเกจ นำโดยซิงเกิล "Psycho" เพื่อโปรโมตไตรภาค "The ReVe Festival" วงได้เริ่มทัวร์ครั้งที่สามในชื่อ ลารูจ ซึ่งเริ่มขึ้นในกรุงโซลในวันที่ 23 และ 24 พฤศจิกายน ต้นปี 2020 ลารูจ ยังคงอารีน่าทัวร์ในญี่ปุ่น โดยไม่มีเวนดี ซึ่งได้รับบาดเจ็บจากอุบัติเหตุบนเวทีระหว่างการซ้อมที่ SBS Gayo Daejeon เมื่อวันที่ 25 ธันวาคม หลังจากสามวันในญี่ปุ่น คอนเสิร์ต ลารูจ สองครั้งสุดท้ายที่โยโกฮาม่าต้องถูกเลื่อนออกไปเนื่องจาก การระบาดทั่วของโควิด-19
ในปี 2020 เรดเวลเวต ได้แสดงในภาพยนตร์เพลงแอนิเมชั่นเรื่อง "Trolls World Tour" ซึ่งเป็นตัวแทนของ K-pop trolls และเพลง "รัสเซียนรูเล็ตต์" ของพวกเธอก็ถูกนำมาใช้ในภาพยนตร์ ภาพยนตร์เรื่องนี้มีการเปิดตัวดิจิทัลที่ใหญ่ที่สุดตลอดการและทำลายสถิติการสตรีม เมื่อวันที่ 21 สิงหาคม เรดเวลเวต ได้ปล่อยซิงเกิล เอสเอ็มสเตชัน ซึ่งเป็นเพลงคัฟเวอร์"Milky Way" เป็นส่วนหนึ่งของโปรเจ็กต์ฉลองครบรอบ 20 ปีการเดบิวต์ของ โบอา สิ่งนี้ยังเป็นเครื่องหมายของการกลับมายังวงบางส่วนของเวนดี แปดเดือนหลังจากอุบัติเหตุบนเวทีของเธอ เมื่อวันที่ 17 ตุลาคม เรดเวลเวต ได้ปล่อยเพลงประกอบละครเรื่อง "Start-Up" ทางช่องtvN ในชื่อ"Future" เรดเวลเวต ยังเป็นศิลปินเคป็อปที่มียอดสตรีมสูงสุดบน สปอติฟาย ในปี 2020
2021–ปัจจุบัน: "Queendom", "The ReVe Festival 2022" และ "Bloom".
เมื่อวันที่ 1 มกราคม ค.ศ. 2021 ทางวงได้กลับมารวมตัวกันครบห้าคน หลังจากหายไปหนึ่งปีเนื่องจากอาการบาดเจ็บของ เวนดี สำหรับ SM Town Live Culture Humanity ซึ่งเป็นคอนเสิร์ตออนไลน์ที่ถ่ายทอดสด เมื่อวันที่ 16 สิงหาคม พวกเธอได้ปล่อย อีพี เกาหลีที่หกของพวกเธอ "Queendom" ควบคู่ไปกับซิงเกิลในชื่อเดียวกัน
เมื่อวันที่ 10 ธันวาคม วงได้ประกาศเปิดตัวสตูดิโออัลบั้มญี่ปุ่นชุดแรกของพวกเธอ "Bloom" โดยมีซิงเกิลนำอย่าง "Wildside" มีกำหนดวางจำหน่ายในวันที่ 2 กุมภาพันธ์ ค.ศ. 2022 แต่ถูกเลื่อนออกไปในวันที่ 14 มกราคม เนื่องจากเหตุผลทางด้านการผลิต ภายหลังได้มีการประกาศวันที่ออกอัลบั้มใหม่คือวันที่ 6 เมษายน ต่อมาวันที่ 21 กุมภาพันธ์ มีการประกาศว่าทางวงจะจัดการแสดงสดพิเศษในชื่อ "The ReVe Festival: Prologue" ในวันที่ 19-20 มีนาคม แต่ถูกเลื่อนออกไปเนื่องจากไอรีน จอย และเยรี ตรวจพบเชื้อโควิด-19ในวันที่14 มีนาคม
เมื่อวันที่ 21 มีนาคม ค.ศ. 2022 พวกเธอได้เปิดตัวอีพี "The ReVe Festival 2022 – Feel My Rhythm" ซึ่งเป็นภาคต่อของ "The ReVe Festival" ไตรภาคปี ค.ศ. 2019 พร้อมกับซิงเกิลนำ "Feel My Rhythm"
เมื่อวันที่ 7 พฤศจิกายน 2022 เอสเอ็มเอนเตอร์เทนเมนต์ ได้ประกาศว่าทางวงจะปล่อย อีพี "The ReVe Festival 2022 – Birthday" ควบคู่ไปกับซิงเกิลนำอย่าง "Birthday" ในวันที่ 28 พฤศจิกายน
โซเดียมซัลไฟด์
โซเดียมซัลไฟด์  เป็นสารประกอบเคมีมีสูตร Na2S หรือที่พบมากกว่าคือ ไฮเดรต (hydrate) Na2S·9H2O ทั้งคู่เป็นเกลือละลายน้ำไร้สีซึ่งให้สารละลายด่างแก่ เมื่อสัมผัสอากาศชื้น Na2S และไฮเดรตของมันจะปลดปล่อยไฮโดรเจนซัลไฟด์ ซึ่งมีกลิ่นคล้ายไข่เน่า
เซเว่นมิดไนท์
มนต์คาถาบทต่างๆ ปรากฏในมาจิเรนเจอร์
กลืน (เพลงซีซันไฟฟ์)
"กลืน" เป็นซิงเกิลของวง ซีซันไฟฟ์ ประพันธ์เนื้อร้องและแต่งทำนองโดย เหมือนเพชร อำมะระ และเรียบเรียงโดย เพิ่มศักดิ์ พิศิษฐ์สังฆการ เนื้อหาเพลงเกี่ยวกับเรืองราวความรักที่มีต่อคนทีคอยทำร้ายเราอยู่ตลอดเวลา ถึงแม้อยากจะไปแค่ไหน อยากบอกเลิกแค่ไหน แต่สุดท้ายก็ไปไหนไม่รอด เพราะต้องคอยกลืนน้ำลายตัวเอง
มิวสิกวีดีโอเผยแพร่ครั้งแรกในวันที่ 10 กรกฎาคม พ.ศ. 2557 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
สไตล์ดนตรีของเพลงนั้นเป็นเพลงที่มีกลิ่นของดนตรี แจ๊ส เพลงนี้จะใช้เครื่องดนตรีไม่มาก แต่การเล่นของเครืองดนตรีแต่ละชิน จะละเมียดละมัยเป็นอย่างมากโดยจะเริ่มต้นด้วยเสียงเปียโนเศร้าๆ และการเล่นกีตาร์แบบบลูส์ ซึงได้ “ดัช” อดีตมือกีตาร์แห่งวง The Bottom Blues มาอัดให้การร้องในเพลงนี้ จะร้องโดยใช้โน้ตบลูส์ ในการสื่ออารมณ์เศร้า ยิ่งไปกว่านั้น ในช่วงท้ายของเพลง ยังมีการร้องประสานแบบอะแคปเปลลา ซึ่งมีความเคลื่อนไหวของระดับของระดับของอารมณ์ตั้งแต่ตั้นจนจบ
เพลง "กลืน" ได้ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทฤษฎีเส้นเชือก
Sodium sulfide
ทฤษฎีแห่งสรรพสิ่ง
ฟิสิกส์พลังงานสูง
การเจริญของประสาทในมนุษย์
การศึกษาการเจริญของประสาทใช้ทั้งประสาทวิทยาศาสตร์และชีววิทยาการเจริญเพื่ออธิบายกลไกของเซลล์และโมเลกุลที่ทำให้ระบบประสาทซับซ้อนกำเนิดขึ้นระหว่างการเจริญของเอ็มบริโอและตลอดชีวิต
จุดกำหนดการเจริญของประสาทเอ็มบริโอบางจุดมีการเกิดและการเปลี่ยนสภาพของเซลล์ประสาทจากสารตั้งต้นสเต็มเซลล์ การย้ายที่ของเซลล์ประสาทที่ยังเจริญไม่เต็มวัยจากที่เกิดในเอ็มบริโอไปตำแหน่งสุดท้าย การเติบโตของแกนประสาทนำออกจากเซลล์ประสาทและการชี้ทาง (guidance) ของโกรธโคน (growth cone) เคลื่อนที่ตลอดเอ็มบริโอสู่คู่หลังประสานประสาท การสร้างจุดประสานประสาทระหว่างแกนประสาทนำออกกับคู่หลังประสานประสาทของมัน การเล็มประสาท (neuron pruning) ที่เกิดในวัยรุ่น และสุดท้ายการเปลี่ยนแปลงในจุดประสานประสาทตลอดชีวิตซึ่งคาดว่าเป็นฐานของการเรียนรู้และความจำ
โดยตรงแบบ กระบวนการเจริญของประสาทเหล่านี้สามารถแบ่งได้กว้าง ๆ เป็นสองประเภท คือ กลไกไม่อาศัยกิจกรรม (activity-independent mechanism) และกลไกอาศัยกิจกรรม (activity-dependent mechanism) กลไกไม่อาศัยกิจกรรมโดยทั่วไปเชื่อว่าเกิดขึ้นเป็นกระบวนการเปลี่ยนไม่ได้ที่กำหนดโดยโปรแกรมพันธุกรรมที่อยู่ในเซลล์ประสาทแต่ละเซลล์ ซึ่งรวมการเปลี่ยนสภาพ การย้ายที่และการชี้ทางไปยังพื้นที่เป้าหมายแรกเริ่ม คิดว่ากระบวนการเหล่านี้ไม่ขึ้นกับกิจกรรมประสาทและประสบการณ์รับความรู้สึก เมื่อแกนประสาทนำออกถึงพื้นที่เป้าหมายของมัน กลไกอาศัยกิจกรรมจะเข้ามามีบทบาท กิจกรรมประสาทและประสบการณ์รับความรู้สึกจะเป็นสื่อกลางการสร้างจุดประสานประสาทใหม่ ตลอดจนสภาพพลาสติกจุดประสานประสาท ซึ่งจะมีส่วนต่อการปรับปรุงวงจรประสาทอายุน้อย
ขั้นเอ็มบริโอ.
นิวรูเลชัน.
นิวรูเลชัน (neurulation) เป็นการก่อกำเนิดท่อประสาทจากเอ็กโทเดิร์มของเอ็มบริโอ เกิดขึ้นหลังแกสทรูเลชัน (gastrulation) ในสัตว์มีกระดูกสันหลังทุกชนิด
ระหว่างแกสทรูเลชัน เซลล์ย้ายที่ไปภายในของเอ็มบริโอ เกิดเป็นเนื้อเยื่อคัพภะ (germ layer) สามชั้น คือ เอนโดเดิร์ม (ชั้นลึกสุด) เมโซเดิร์มและเอ็กโทเดิร์ม (ชั้นผิว) ซึ่งให้เกิดเนื้อเยื่อและอวัยวะทั้งหมด อาจกล่าวอย่างง่ายว่า เอ็กโทเดิร์มให้เกิดผิวหนังและระบบประสาท เอ็นโดเดิร์มให้เกิดทางเดินอาหาร และเมโซเดิร์มให้เกิดที่เหลือ
หลังแกสทรูเลชัน แกนสันหลัง กายทรงกระบอกยืดหยุ่นซึ่งทอดตลอดหลังของเอ็มบริโอ เกิดขึ้นจากเมโซเดิร์ม ระหว่างสัปดาห์ที่สามของการตั้งครรภ์ แกนสันหลังส่งสัญญาณไปเอ็กโทเดิร์มที่อยู่ใต้ เหนี่ยวนำให้กลายเป็นนิวโรเอ็กโทเดิร์ม (neuroectoderm) ซึ่งส่งผลให้แผ่นเล็กยาวของสเต็มเซลล์ประสาทที่ทอดตลอดหลังของเอ็มบริโอ แผ่นเล็กยาวนี้เรียก แผ่นประสาท (neural plate) และเป็นจุดกำเนิดของระบบประสาททั้งหมด แผ่นประสาทนี้พับออกด้านนอกเพื่อให้เกิดร่องประสาท (neural groove) ต่อมา สันประสาท (neural fold) ของร่องนี้จะปิดเริ่มในบริเวณคอในอนาคตเพื่อสร้างท่อประสาท (นิวรูเลชันแบบนี้เรียก นิวรูเลชันปฐมภูมิ) ส่วนด้านหน้าของท่อประสาทเรียก แผ่นฐาน (basal plate) ส่วนด้านหลังเรียก แผ่นปีก (alar plate) ภายในกลวงเรียก คลองประสาท (neural canal) เมื่อสิ้นสัปดาห์ที่สี่ของการตั้งครรภ์ ปลายเปิดของท่อประสาท ที่เรียก นิวโรพอร์ (neuropore) จะปิด
การเกิดไขสันหลัง.
ไขสันหลังเกิดจากส่วนล่างของท่อประสาท ผนังของท่อประสาทประกอบด้วยเซลล์นิวโรอิพิทีเลียม (neuroepithelial cell) ซึ่งเปลี่ยนสภาพเป็นนิวโรบลาสต์ (neuroblast) เกิดเป็นชั้นแมนเทิล (เนื้อเทา) ใยประสาทเกิดจากนิวโรบลาสต์เหล่านี้เพื่อเกิดเป็นชั้นขอบ (marginal layer) (เนื้อขาว)
ส่วนด้านหน้าของชั้นแมนเทิล (แผ่นฐาน) เกิดเป็นพื้นที่สั่งการของไขสันหลัง ขณะที่ส่วนด้านหลัง (แผ่นปีก) เกิดเป็นพื้นที่รับความรู้สึก ระหว่างแผ่นฐานและปีกเป็นชั้นกลาง (intermediate layer) ที่มีเซลล์ประสาทของระบบประสาทอิสระ
การเกิดสมอง.
ปลายสัปดาห์ที่สี่ ส่วนบนของท่อประสาทงอที่ระดับสมองส่วนกลางในอนาคต คือ เมเซนเซฟาลอน (mesencephalon) เหนือเมเซนเซฟาลอน คือ โปรเซนเซฟาลอน (prosencephalon, สมองส่วนหน้าในอนาคต) และข้างใต้เป็นรอมเบนเซฟาลอน (rhombencephalon, สมองส่วนหลังในอนาคต) เกิดถุงตา (optic vesicle) ซึ่งสุดท้ายจะกลายเป็นเส้นประสาทตา จอตาและม่านตา ที่แผ่นฐานของโปรเซนเซฟาลอน
ในสัปดาห์ที่ห้า แผ่นปีกของโปรเซนเซฟาลอนขยายเพื่อเกิดครึ่งทรงกลมสมองใหญ่ (cerebral hemisphere) หรือทีเลนเซฟาลอน (telencephalon) แผ่นฐานกลายเป็นไดเอนเซฟาลอน (diencephalon)
ไดเอนเซฟาลอน เมเซนเซฟาลอนและรอมเบนเซฟาลอนประกอบเป็นก้านสมองของเอ็มบริโอ ก้านสมองยังงอต่อไปที่เมเซนเซฟาลอน รอมเบนเซฟาลอนพับไปข้างหลัง ซึ่งทำให้แผ่นปีกของมันผายออกและเกิดเป็นโพรงสมองที่สี่ ฝ่ายพอนส์ (pons) และสมองน้อยเกิดในส่วนบนของรอมเบนเซฟาลอน ขณะที่ก้านสมองส่วนท้ายเกิดในส่วนล่าง
การย้ายที่ของเซลล์ประสาท.
การย้ายที่ของเซลล์ประสาทเป็นวิธีที่เซลล์ประสาทเคลื่อนจากแหล่งกำเนิดไปตำแหน่งสุดท้าย แบ่งได้หลายวิธี
การย้ายที่แผ่รัศมี.
เซลล์ตั้งต้นของเซลล์ประสาทเพิ่มจำนวนในบริเวณโพรงสมองของนีโอคอร์เท็กซ์ (neocortex) ที่กำลังเจริญ เซลล์หลังไมโทซิสแรก ๆ ย้ายที่เพื่อสร้างพรีเพลต (preplate) ซึ่งสุดท้ายกลายเป็นเซลล์กะคัล-เรตเซียส (Cajal-Retzius cell) และเซลล์ประสาทใต้แผ่น (subplate) เซลล์เหล่านี้ย้ายที่โดยการเคลื่อนย้ายร่าง (somal translocation) เซลล์ประสาทที่ย้ายที่ด้วยการเคลื่อนที่วิธีนี้มีสองขั้วและยึดขอบส่วนยื่นนำกับเยื่อเพีย จากนั้น ร่าง (soma) จะถูกเคลื่อนไปยังผิวเยื่อเพียโดยนิวคลีโอคีนิซิส (nucleokenisis) อันเป็นกระบวนการซึ่ง "กรง" ไมโครทิวบูลรอบนิวเคลียสยืดออกแล้วหดตัวโดยสัมพันธ์กับเซนโทรโซมเพื่อชี้นำนิวเคลียสไปยังจุดหมายสุดท้ายของมัน ใยรัศมี (หรือเรียก เกลียรัศมี) สามารถเคลื่อนย้ายไปยังแผ่นเปลือกและเปลี่ยนสภาพเป็นแอสโทรไซต์ (astrocyte) หรือเซลล์ประสาทได้ การเคลื่อนย้ายร่างสามารถเกิดได้ทุกเมื่อระหว่างการเจริญ
เซลล์ประสาทระลอกภัดมาแบ่งพรีเพลต (preplate) โดยการย้ายที่ตามเส้นใยเกลียรัศมีเพื่อเกิดเป็นแผ่นเปลือก เซลล์ที่ย้ายที่แต่ละระลอกเคลื่อนผ่านเซลล์ที่มาก่อนที่ก่อเป็นชั้นในลักษณะในออกนอก หมายความว่า เซลล์ประสาทที่อายุน้อยสุดจะอยู่ใกล้ผิวที่สุด
การย้ายที่แอกโซฟิลิก.
เซลล์ประสาทจำนวนมากซึ่งย้ายที่ตามแกนหน้า-หลังของกายใช้ลำเส้นใยแกนประสาทเพื่อย้ายที่ตาม ซึ่งเรียก การย้ายที่แอกโซฟิลิก (axophilic migration) ตัวอย่างการย้ายที่วิธีนี้ คือ เซลล์ประสาทที่แสดง GnRH ซึ่งเดินทางจากแหล่งกำเนิดในจมูก ผ่านสมองส่วนหน้า และเข้าสู่ไฮโพทาลามัส (hypothalamus) เกิดหลายกลไกของการย้ายที่นี้ เริ่มจากสิ่งกระตุ้น (cue) ชี้นำนอกเซลล์ซึ่งกระตุ้นการส่งสัญญาณในเซลล์ สัญญาณในเซลล์เหล่านี้ เช่น การส่งสัญญาณแคลเซียม นำสู่พลวัตโครงร่างเซลล์แอ็กติน (actin cytoskeletal dynamics) ซึ่งผลิตแรงของเซลล์อันมีอันตรกิริยากับสิ่งแวดล้อมนอกเซลล์ผ่านโปรตีนยึดติดเซลล์เพื่อให้เกิดการเคลื่อนที่ของเซลล์เหล่านี้
การย้ายที่ขนานเส้นสัมผัส.
เซลล์ประสาทเชื่อมกลาง (interneuron) ส่วนมากย้ายที่ขนานเส้นสัมผัสโดยการย้ายที่หลายวิธีเพื่อไปถึงตำแหน่งที่เหมาะสมในเปลือกสมอง ตัวอย่างของการย้ายที่ขนานเส้นสัมผัส คือ การเคลื่อนที่ของเซลล์กะคัล-เร็ตเซียสจากเฮมเปลือก (cortical hem) ไปส่วนผิวของนิวโรอิพิทิเลียมเปลือก